钦定古今图书集成/明伦汇编/闺媛典/第169卷 > 赵贶妻徐氏
## 钦定古今图书集成/明伦汇编/闺媛典/第169卷 > 赵贶妻徐氏

按《兰谿县志》：徐氏，赵贶妻。年十九而嫁，二十二夫亡，
哀痛骨立，绝而复苏。时二子俱在襁褓，家贫甚，昼夜
纺绩以供朝夕。叔欲夺其志，氏曰：“宁饥渴以死，志不
可夺也。”母姑怜之，为设飰，固请以丽服华饰歆动之，
且诱以言。氏不食几死而止。后二子皆丧，三遭火患，
孑然无依，年八十终。孙时齐登第。